S-218/2020

Dómur:

Mál þetta, sem var tekið til dóms 21. febrúar 2020, höfðaði lögreglustjórinn á höfuðborgarsvæðinu með ákæru 21. janúar 2020 á hendur K-kk-þgf Ó-kk-þgf, kt. 0000000000, […]

:

,,fyrir umferðar og fíkniefnalagabrot, með því að hafa að kvöldi mánudagsins 7. janúar 2019 ekið bifreiðinni […] óhæfur til að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 24 ng/ml) norður Hamraborg í Kópavogi, þar til lögregla stöðvaði akstur hennar vestan við [...] . Jafnframt á sama tíma haft í vörslum sínum í sölu og dreifingarskyni 66,82 g af maríhúana og 0,69 g af tóbaksblönduðu kannabisefni sem lögregla fann við leit í bifreiðinni og 208,26 g af maríhú ana sem lögregla fann síðar sama kvöld við húsleit á dvalarstað ákærða að [... .

]

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019 og við 2. gr., sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar, skv. 101. laga nr. 77/2019. Jafnframt er þess krafist að ofangreind fíkniefni, samtals 275,08 g af maríhúana og 0,69 g af tóbaksblönduðu kannabisefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum. Þá er krafist upptöku á 20.000 krónum sem lögregla haldlagði og er ætlaður ágóði af sölu fíkniefna, skv. 7. mgr. 5. gr. sömu laga, sbr. og 1. mgr. 69. gr. b. almennra hegningarlaga nr. 19/1940.“

Ákærði krefst vægustu refsingar sem lög leyfa. Þá gerir skipaður verjandi ákærða kröfu um hæfilega þóknun sér til handa.

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með játningu ákærða, sem er í samræmi við framlögð sakargögn, að hann hafi gerst sekur um þau brot sem honum eru gefin að sök og eru þau réttilega heimfærð til refsiákvæða í ákæru. Ákærði hefur því unnið sér til refsingar.

Ákærði er fæddur í […] og hefur sætt refsingu fjórum sinnum samkvæmt framlögðu sakavottorði.

Sakaferill ákærða hefur ekki áhrif við ákvörðun refsingar í máli þessu.

Samkvæmt framangreindu og að brotum ákærða virtum, sbr. 77. gr. almennra hegningarlaga nr. 19/1940, verður refsing ákærða ákveðin 60 daga fangelsi. Eftir atvikum þykir mega binda þá refsingu skilorði á þann veg sem í dómsorði greinir.

Með vísan til framangreinds ber í samræmi við kröfugerð ákæruvalds og með vísan til 99. og 101. gr. umferðarlaga nr. 77/2019 að svipta ákærða ökurétti í eitt ár frá birtingu dóms þessa að telja.

Samkvæmt framangreindu, og með vísan til kröfugerðar ákæruvaldsins og gagna málsins, verða gerð upptæk þau fíkniefni og peningar sem í dómsorði greinir.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða allan sakarkostnað málsins sem, samkvæmt framlögðu yfirliti sækjanda um slíkan kostnað og með stoð í öðrum meðfylgjandi gögnum, nemur 134.698 krónum. Þá greiði ákærði þóknun skipaðs verjanda síns, G-kk-ef S-x-x R-kk-ef lögmanns, sem þykir hæfilega ákveðin 147.560 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, K-kk-nf Ó-kk-nf, sæti fangelsi í 60 daga en fresta skal fullnustu þeirrar refsingar og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti í eitt ár frá birtingu dóms þessa að telja.

Ákærði sæti upptöku á 275,08 g af maríhúana, 0,69 g af tóbaksblönduðu kannabisefni og 20.000 krónum.

Ákærði greiði 282.258 krónur í sakarkostnað, þar með talda þóknun skipaðs verjanda síns, G-kk-ef S-x-x R-kk-ef lögmanns, 147.560 krónur að virðisaukaskatti meðtöldum.

M-kvk-nf H-kvk-nf H-kvk-nf

M-kvk-nf H-kvk-nf H-kvk-nf